དེ་ནས་བོད་ཀྱི་རིག་གཞུང་གལ་ཆེ་ཚུལ་སྐོར་ལ་སྐུ་ཞབས་ཝི་ནུ་ད་ཤན་ཀར་ཅའོ་བེ་ལགས་ཀྱིས་བོད་ཀྱི་ཐུན་མོང་མིན་པའི་རིག་གཞུང་གིས་རྒྱ་གར་ནང་ཤུགས་རྐྱེན་ཇི་ལྟར་ཐེབས་མིན་ཐོག་དཔེ་མཚོན་ཁག་གཅིག་དྲངས་ཏེ་གསུང་བཤད་གནང་ཡོད།ཁོང་གིས་ཁོ་རང་གི་ད་ལྟ་གནང་མུས་ཕྱག་ལས་ནི་སྡེ་ར་ལྡུན་ནང་ཡོད་པའི་བོད་པའི་སྤྱི་ཚོགས་དང་འབྲེལ་བ་ཤུགས་ཆེ་ཡོད་སྟབས་བོད་ཀྱི་རིག་གཞུང་དང་སེམས་ཐག་ཧ་ཅང་ཉེ་པོ་ཡོད་པའི་སྐོར་གསུངས་གནང་བ་མ་ཟད།རྒྱ་ནག་གཞུང་གི་དྲག་གནོན་སྲིད་བྱུས་འོག་བོད་ནང་གྲངས་ཉུང་མི་རིགས་ཀྱི་གཞི་རྩའི་རང་དབང་མེད་པ་དང་།ཞི་རྒོལ་ཆེད་རང་ལུས་མེར་བསྲེགས་གནང་མཁན་རྒྱལ་གཅེས་དཔའ་བོ་དཔའ་མོ་རྣམས་ལ་མྱ་ངན་གུས་འདུད་ཞུས་གནང་ཡོད།དེ་མཚུངས་ཁོང་གིས་རྒྱ་གར་གྱིས་བོད་ཀྱི་རིག་གཞུང་སླར་གསོ་དང་རང་དབང་འཐབ་རྩོད་ཐོག་རོགས་པ་གནང་ཐུབ་ཀྱི་རེད་ཅེས་གསུངས་གནང་འདུག